Punce vas seks boli?

Ker ima boleč seks lahko več razlogov, je iskanje prave rešitve za odpravo bolečine podobno odkrivanju skrivnosti

Naštete rešitve ne bodo učinkovite za vsakega posameznika, je pa vredno vsaj poskusiti. Najprej poskusite ugotoviti, kaj je narobe. Odgovorite si na nekaj vprašanj:
• Kdaj je seks postal boleč, ali boli že od nekdaj?
• Kdaj se pojavi bolečina, je povezana z vzburjenjem, s penetracijo ali se pojavi ob orgazmu?
• Kje čutite bolečino – na točno določenem mestu ali je bolečina splošna?

Raziskujte

Če se do sedaj še niste samozadovoljevali, je morda čas, da s tem poskusite. In če vam ne povzroča bolečine si velja zapomniti na kakšen način in kaj ste pri tem počeli, seks z vašim partnerjem na takšen način morda ne bo boleč. V primeru boleče penetracije, se samozadovoljujte z vibratorjem ali dildom (ne pozabite na lubrikant), da odkrijete ali obstaja razlika med seksom s partnerjem in samozadovoljevanjem z umetnim penisom.

Uporabljajte vlažilne gele

Eden najpogostejših razlogov za boleč seks je suha nožnica. Razlogov za to je lahko več, najenostavnejša in učinkovita rešitev pa je uporaba vlažilnega gela – lubrikanta, s katerim dodatno navlažite nožnico.

Pogovorite se s partnerjem

Pri pogovorih o seksu se mnogokrat nelagodno počutijo celo partnerji, ki skupaj živijo že vrsto let, ko pa pogovor nanese na seksualne težave, je vse skupaj le še težje. Toda pogovor je lahko ključ do nebolečega seksa.

Četudi je razlog za bolečino povsem fizičen in se bolečino z zdravljenjem odpravi, je pomembno, da se pogovorite s partnerjem in svoje seksualne potrebe zadovoljujete na način, ki bo obema povzročal najmanj bolečine dokler zdravljenje ne bo končano. Boleč seks je po svoje lahko tudi pozitivna izkušnja, saj partnerja prisili, da se o spolnosti začneta pogovarjati in si tako ustvarita podlago za še boljše spolno življenje.

Preizkusite različne spolne položaje

Včasih bolečino povzroči pritisk na določeno točko telesa ali pa vam ne odgovarja penetracija pod določenim kotom. Poskusite z različnimi položaji in ugotovite kateri je za vas neboleč.

Obiščite zdravnika

Opogumite se in se pogovorite s svojim zdravnikom. Bolečine med seksom so lahko tudi simptom za kakšno drugo bolezensko stanje in vedenje o bolečinah mu bo morda pomagalo pri drugi diagnozi.